Ny webjournalistuddannelse for ikke-journalister:

**Morgendagens webjournalister skal jonglere med flere medier**

Flere og flere danske medarbejdere får ansvaret for en hjemmeside eller et intranet. De skal ikke bare skrive nyheder. De skal også lægge et videoklip på, redigere billeder og give sig i kast med sociale medier. Morgendagens webjournalister er med andre ord blæksprutter, der skal kunne lidt af hvert. Danske Sprogseminarer tilbyder derfor en ny webjournalistuddannelse, som klæder sekretærer, kommunikationsmedarbejdere og andre med ansvar for en hjemmeside eller et intranet på til at blive dus med den digitale verden.

På uddannelsen lærer deltagerne at:

* skrive tekster til nettet, der rammer læserens behov og inviterer til dialog
* arbejde med forskellige typer tekster og føle sig hjemme i samtalen på de sociale medier
* redigere billeder, kommunikere med billeder og få dem til at spille sammen med tekster
* prøve kræfter med håndholdt video og optage lyd
* tilrettelægge og gennemføre brugertest

Uddannelsen består af fem hele kursusdage med hjemmeopgaver imellem hver kursusgang. Uddannelsen slutter af en med en afgangsprøve og deltagerne bliver optaget i et dansk register over webjournalister.

Webjournalistuddannelsen er tilrettelagt af Vibeke Thøis Madsen, og hun står selv for undervisningen. Uddannelsen bliver udbudt gennem Danske Sprogseminarer fra den 3. oktober 2011 i København.

Flere oplysninger på: [www.sprogseminar.dk](http://www.sprogseminar.dk)

For yderligere oplysninger kontakt venligst Jane Hansen hos Danske Sprogseminarer på tlf. 3888 0912 eller jane@sprogseminar.dk.

Flere funktioner:
[Læs pressemeddelelsen online](http://www.pressport.dk/pressrelease_view.aspx?id=11485).
[Hent pressemeddelelsen som en Word-fil](http://www.pressport.dk/object_word.aspx?t=1&h=Ny%20uddannelse:%20professionel%20korrekturlæser&i=11485).